Temeljem članka 11. Zakona o pravu na pristup informacijama (Narodne novine, broj 25/13, 85/15. i 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata (Narodne novine, broj 140/19), upućuje se

JAVNI POZIV
 za savjetovan je sa zainteres iranom javnošću u postupku  donošenja 
 Plana upravljanja održivom turističkom destinacijom 
Turistička zajednica Grada Čakovca, Turistička zajednica Grada Preloga –
Dravsko blago,  Turistička zajednica Općine Štrigova, Turistička zajednica Općine Sveti Martin na Muri,   Turistička zajednica Područja Mura  igorice, Turistička zajednica Područja Srce Međimurja

 Pravni temelji donošenja akta: Pravni  temelj  za  donošenje    Plana  upravljanja turističkom destinacijom sadržan je u članku 25. i 28. Zakona o turizmu (Narodne novine broj 156/23, dalje: Zakon) i članku 55. Statuta Općine Sveti Martin na Muri („Službeni glasnik Međimurske županije“ br. 05/21)
Razlozi  donošenja  akta: Prijedlog Plana upravljanja održivom turističkom destinacijom je planski dokument za razvoj održive destinacije kojeg izrađuje turistička zajednica za područje jedne ili više lokalnih ili regionalnih turističkih zajednica te Turistička zajednica Grada Zagreba za razdoblje od četiri godine koji određuje smjer  razvoja destinacije u skladu  s  aktima  strateškog  planiranja,  prostornim  planovima,   planom  upravljanja kulturnim dobrima  i  drugim važećim planovima i  propisima, te  planom upravljanja destinacijom na regionalnoj razini kojeg donose predstavnička tijela svih jedinica lokalne samouprave za čije se područje plan donosi.

Plan upravljanja destinacijom udruženih lokanih turističkih zajednica na području međimurske županije (u nastavku dokumenta: Destinacija) ključni je strateški dokument koji definira smjernice za sustavan, održiv i dugoročno usmjeren razvoj turizma na području Destinacije. U okviru ovog plana, destinacija obuhvaća sva područja djelovanja lokalnih turističkih zajednica na području Međimurske županije. To su: Turistička zajednica Grada Čakovca, Turistička zajednica Grada Preloga – Dravsko blago, Turistička zajednica Općine Štrigova, Turistička zajednica Općine Sveti Martin na Muri, Turistička zajednica Mura i gorice i Turistička zajednica Područja Srce Međimurja.
Potrebno istaknuti kako se radi o području 13 JLS-a jer se unutar destinacije nalaze dvije Turističke zajednice područja, i to: Turistička zajednica Mura i gorice: Grad Mursko Središće; Općina Selnica; Općina Vratišinec, Općina  Podturen, te Turistička zajednica Područja Srce Međimurja: Općina Nedelišće, Općina Sveti Juraj na Bregu, Općina Gornji Mihaljevec, Općina Šenkovec i Općina Strahoninec.

Glavna svrha za izradu i donošenje ovog plana je usmjeravanje turističkog razvoja u skladu s načelima održivosti, pri čemu se: uvažavaju potrebe i očekivanja lokalnog stanovništva, osigurava kvalitetno i autentično iskustvo za posjetitelje, te se štite i valoriziraju prirodni krajolik, kulturna baština i okoliš.

Ciljevi izrade Plana upravljanja destinacijom su analizirati postojeće stanje turizma i relevantne prostorne, društvene i gospodarske pokazatelje, izračunati pokazatelje održivosti destinacije prema propisanoj metodologiji, definirati razvojna načela, viziju i strateške ciljeve turizma, definirati mjere i aktivnosti kao i smjernice za implementaciju koje  se  odnose na  sve ključne dionike, identificirati projekte od  značaja za  razvoj destinacije s posebnim naglaskom na one strateške, koji imaju izrađenu dokumentaciju i

značajan razvojni potencijal, osigurati uključivanje i koordinaciju dionika te uspostaviti

okvir za sustavno praćenje i izvještavanje o provedbi plana.

 Ciljevi provođenja savjetovanja: Ciljevi koji se žele postići javnim savjetovanjem su transparentnost i legitimnost procesa, inkluzivnost i participacija  dionika, kvalitativno unapređenje dokumenta, te uspostava sinergije javnog i  privatnog  sektora. U izradu dokumenta bili su uključeni svi dionici u turizmu destinacije, isti je usklađen sa Planom upravljanja  destinacijom  međimurske   županije.   U  skladu  s  odredbama  Kodeksa savjetovanja sa zainteresiranom javnošću u postupcima donošenja zakona, drugih propisa i akata (NN 140/09) javno savjetovanje će trajati 30 dana, te je plan da se dokument usvoji na sljedećoj sjednici Općinskog vijeća Općine Sveti Martin na Muri.

Savjetovanje se provodi s ciljem prikupljanja mišljenja, prijedloga i primjedbi zainteresirane javnosti kako bi se osiguralo kvalitetno, održivo i transparentno upravljanje razvojem turizma u destinaciji. Sudjelovanjem u savjetovanju građani, poduzetnici i ostali dionici imaju priliku doprinijeti oblikovanju strateškog dokumenta te ukazati na potencijalne nedostatke i mogućnosti unapređenja. Uz nacrt Plana objavljeni su i ključni razlozi njegova donošenja kao i ciljevi koji se žele postići. Po završetku savjetovanja bit će objavljeno izvješće s pregledom prihvaćenih i neprihvaćenih prijedloga.

Pozivamo svu zainteresiranu javnost da se uključi u savjetovanje i svojim prijedlozima

doprinese razvoju turizma destinacije.

 Rok za podnošenje mišljenja, pimjebi i prijedloga: Pozivamo  predstavnike zainteresirane javnosti da najkasnije do 13. lipnja 2026. godine do 14;00 sati, dostave svoje primjedbe ili prijedloge na predloženi Nacrt Prijedloga Plana upravljanja održivom turističkom destinacijom Turistička zajednica Grada Čakovca, Turistička zajednica Grada Preloga – Dravsko blago, Turistička zajednica Općine Štrigova, Turistička zajednica Općine Sveti Martin na Muri, Turistička zajednica Područja Mura i gorice, Turistička zajednica Područja Srce Međimurja Mursko Središće na koju će se prijedlog uputiti radi donošenja.

 Adresa  i način  podnošenja  mišljenja, primjedbi i prijedloga: Prijedlozi se mogu dostaviti na propisanom obrascu putem e-maila: info@svetimartin.hr
Sukladno odredbama članka 11. Zakona o pravu na pristup informacijama („Narodne novine“, broj 25/13, 85/15, 69/22) nakon provedenog savjetovanja s javnošću, nositelj izrade akta dužan je o prihvaćenim, odnosno neprihvaćenim primjedbama i prijedlozima obavijestiti javnost putem internetske stanice na kojoj će objaviti Izvješće o provedenom savjetovanju s javnošću.

U privitku:Prijedlog Nacrta Plana upravljanja održivom turističkom destinacijom Turistička zajednica Grada Čakovca, Turistička zajednica Grada Preloga – Dravsko blago,  Turistička zajednica Općine Štrigova, Turistička zajednica Općine Sveti Martin na Muri, Turistička zajednica Područja Mura i gorice, Turistička zajednica Područja Srce Međimurja
Obrazac za javnost savjetovanje – Prijedlog Nacrta Plana upravljanja održivom turističkom destinacijom Turistička zajednica Grada Čakovca, Turistička zajednica Grada Preloga – Dravsko blago, Turistička zajednica Općine Štrigova, Turistička zajednica Općine Sveti Martin na Muri,   Turistička zajednica Područja Mura i gorice, Turistička zajednica Područja Srce Međimurja
